АҞӘА, рашәара 28 - Sputnik. Урыстәыла Аҳәынҭқарратә Дума аратификациа азнауит Урыстәылеи Аахыҵ Уаԥстәылеи рыбжьара аиҩызареи аинтеграциеи рзы Аиқәшаҳаҭра иацу Аԥкаанҵа. Абри атәы аанацҳауеит РИА Новости.
"Урыстәылеи Аахыҵ Уаԥстәылеи рыбжьара аиҩызареи аинтеграциеи рзы Аиқәшаҳаҭра (хәажәкыра 18 2015ш.) аԥсахрақәа ралагаларазы Аԥкаанҵа аратификациа азуразы ишәыдаагалоит", - ҳәа аҳәоит азакәан апроект иацу аилыркаага шәҟәы.
Аратификациа зызуу Аԥкаанҵа амҩаԥгара Урыстәылеи Аахыҵ Уаԥстәылеи ԥхьаҟагьы реинырреи реиҩызареи иацхраалоит.
Қырҭтәыла нанҳәа 8, 2008 шықәса рзы "Градқәа" рыла Аахыҵ Уаԥстәыла алахысра иалагеит, ар аҳҭнықалақь Цхинвал еилаҟәаҟәа икарыжьит.
Урыстәыла, Аахыҵ Уаԥстәыла ауааԥсыра хьчо ар ареспублика иаларгалеит. Москва нанҳәа 26, 2008 шықәса рзы Аԥсныи Аахыҵ Уаԥстәылеи рсуверинитет азханаҵеит.